Príloha č. 3

Zmluva
na výkon stavebného dozoru
uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších zmien (ďalej len „Zmluva“)

I.	
Zmluvné strany
1. Objednávateľ:		Trenčiansky samosprávny kraj
Sídlo: 			K dolnej stanici 7282/20A, Trenčín	 	
Štatutárny zástupca: 		Ing. Jaroslav Baška – predseda	 
Kontaktná osoba:			 .................................
Bankové spojenie: 		Štátna pokladnica	
IBAN: 			SK37 8180 0000 0070 0057 3126
IČO: 				36126624			
DIČ: 				2021613275

				(ďalej len „objednávateľ“)

a

2. Poskytovateľ:		
Sídlo: 							
Štatutárny zástupca: 			
Kontaktná osoba: 			
Registrácia:			
	Bankové spojenie:		
	IBAN: 				
IČO: 							
DIČ: 				
IČ DPH:				
	
				(ďalej ako ,,poskytovateľ“)
II.	
Predmet zmluvy
1.	Poskytovateľ sa zaväzuje, že za podmienok dojednaných v Zmluve zabezpečí pre objednávateľa počas celej doby realizácie stavby na mieste rekonštruovaného úseku cesty č. II/579 Hradište – Partizánske, dĺžka úseku 7,155 km, ktorý je financovaný z Integrovaného regionálneho operačného programu; Prioritná os č. 1 (kód projektu v ITMS2014+  302011F230):

„Rekonštrukcia cesty č. II/579 Hradište - Partizánske“ -– výkon stavebného dozoru počas celej doby realizácie stavby

podľa objednávateľom predložených podkladov k stavbe. 
2.	Kontrolnou činnosťou poskytovateľ sleduje, či sa stavba uskutočňuje v súlade s platnými technickými normami, právnymi predpismi a so Zmluvou o dielo, ktorá bude uzatvorená so zhotoviteľom stavebných prác (ďalej aj ako „Zmluva o dielo“).
3.	Rozsah prác, ktoré bude poskytovateľ kontrolovať, je stanovený Zmluvou o dielo. Poskytovateľ je povinný sa oboznámiť so Zmluvou o dielo. Kópia Zmluvy o dielo mu bude odovzdaná najneskôr pri odovzdaní staveniska zhotoviteľovi stavebných prác.
4.	Objednávateľ sa zaväzuje, že za vykonávanie kontrolnej činnosti uhradí, poskytovateľovi dohodnutú odmenu podľa článku VI a poskytne mu dojednané spolupôsobenie podľa článku IV. ods. 3 Zmluvy.
III.	
Rozsah plnenia poskytovateľom
1.	V rámci plnenia predmetu Zmluvy sa overuje dodržiavanie technického a konštrukčného riešenia stavby, a to od odovzdania staveniska zhotoviteľovi až po prevzatie hotového diela do užívania a jej záverečného hodnotenia. 
2.	Zmluvné strany sa dohodli na rozsahu plnenia povinností poskytovateľa, ktoré spočívajú najmä v týchto plneniach:
-	oboznámenie sa s podkladmi, na základe ktorých sa pripravuje realizácia stavby, najmú s projektom, s obsahom zmlúv a s obsahom stavebných povolení a iných povolení vydaných pre výstavbu,
-	odovzdanie staveniska zhotoviteľovi a zabezpečenie zápisu o tom do stavebného denníka,
-	dodržiavanie podmienok vydaného ohlásenia stavebných úprav, vyjadrení správcov, vlastníkov sieti  a opatrení štátneho stavebného dohľadu po dobu realizácie stavby,
-	starostlivosť o systematické doplňovanie dokumentácie, podľa ktorej sa stavby realizuje a evidenciu dokumentácie dokončených častí stavby,
-	odsúhlasenie dodatkov a zmien projektu, ktoré nezvyšujú náklady stavebného objektu alebo prevádzkového súboru, nepredlžujú lehotu výstavby a nezhoršujú parametre stavby,
-	bezodkladné informovanie investora o všetkých závažných okolnostiach,
-	kontrola vecnej a cenovej správnosti a úplnosti oceňovaných podkladov a platobných dokladov, ich súlad s podmienkami zmlúv a ich predkladanie na úhradu investorovi,
-	kontrola tých častí diela, ktoré budú v ďalšom postupe zakryté alebo sa stanú neprístupnými, a zapísanie výsledkov kontroly do stavebného denníka,
-	zhotovenie podrobnej fotodokumentácie zrealizovaných stavebných prác počas celej výstavby diela a jej predloženie investorovi pre potreby zdokladovania vykonaných prác v rámci žiadostí o platbu, vrátane zakrývaných častí stavby a konštrukcií tak, aby bol zreteľný postup prác,
-	spolupráca so spracovateľom projektovej dokumentácie vykonávajúcim odborný autorský dohľad pri zabezpečovaní súladu realizovaných dodávok a prác s projektovou dokumentáciou,
-	spolupráca so spracovateľom projektovej dokumentácie a so zhotoviteľom pri vykonávaní alebo navrhovaní opatrení na odstránenie prípadných chýb projektu,
-	spolupráca s odborným autorským dohľadom pri vykonávaní prípadných úprav dokumentácie potrebnej na zabezpečenie koordinácie bezpečnosti,
-	spolupráca s koordinátorom bezpečnosti,
-	zvolávanie kontrolných dní stavby, účasť na kontrolných dňoch a vyhotovenie zápisov z kontrolných dní,
-	organizovanie a vedenie operatívnych porád vedenia stavby a vyhotovovanie zápisov týchto porád,
-	organizovanie a vedenie kontrolných porád zástupcov štatutárnych orgánov, ak si investor nevyhradil viesť tieto porady a vyhotovovanie zápisov,
-	sledovanie, či zhotovitelia vykonávajú predpísané dohodnuté skúšky materiálov, konštrukcií a prác a kontrolu ich výsledkov,
-	vyžadovanie dokladov o preukázaní zhody výrobkov pre stavbu,
-	sledovanie a kontrola vedenia stavebných denníkov v súlade s podmienkami zmlúv a vykonávanie zápisov do stavebných denníkov,
-	uplatňovanie námetov smerujúcich k zhospodárneniu budúcej prevádzky (užívania) dokončenej stavby,
-	hlásenie archeologických nálezov,
-	spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
-	kontrola postupu prác podľa časového plánu stavby a zmlúv a upozornenie zhotoviteľov na nedodržiavanie termínov, vrátane prípravy podkladov pre uplatňovanie majetkových sankcií,
-	kontrola riadneho uskladnenia materiálov, strojov, zariadení a konštrukcií na stavenisku,
-	v priebehu výstavby príprava podkladov pre záverečné hodnotenie stavby,
-	príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí v súčinnosti so zhotoviteľom stavebných prác príprava a účasť na kolaudačnom konaní resp. iných konaniach súvisiacich s užívaním stavby,
-	kontrola dokladov, ktoré doloží zhotoviteľ k odovzdaniu a prevzatiu dokončenej stavby v súlade s platnou stavebnou legislatívou SR,
-	kontrola odstraňovania vád a nedorobkov zistených pri preberaní v dohodnutých termínoch,
-	kontrola vypratania staveniska zhotoviteľom.
IV.	
Práva a povinnosti účastníkov
1.	Poskytovateľ je povinný: 
a)	pri plnení predmetu Zmluvy postupovať s odbornou starostlivosťou podľa pokynov objednávateľa, 
b)	pri plnení predmetu Zmluvy dodržiavať príslušné všeobecné a záväzné právne predpisy a rozhodnutia vydané príslušnými orgánmi štátnej správy, technické normy, dojednané ustanovenia Zmluvy a bude sa riadiť prvotnými podkladmi objednávateľa odovzdanými ku dňu uzavretia Zmluvy,
c)	na základe objednávateľom predložených podkladov oznámi včas objednávateľovi svoje odporúčanie, resp. svoj nesúhlas s postupom realizácie prác,
d)	v rámci výkonu stavebného dozoru dbať o to, aby bol stavebný zámer prevádzaný podľa stavebných projektov,
e)	postupovať v súlade so zákonom 50/1976 Zb. o územnom plánovaní a stavebnom poriadku a o zmene a doplnení niektorých zákonov v znení neskorších predpisov.
2.	Objednávateľ požaduje, aby sa poskytovateľ zaviazal strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti tejto Zmluvy, a to oprávnenými osobami a poskytnúť im všetku potrebnú súčinnosť. 
3.	Objednávateľ je povinný: 
a)	poskytnúť poskytovateľovi spolupôsobenie v nevyhnutnom rozsahu potrebné pri zabezpečení predmetu Zmluvy,
b)	odovzdať včas poskytovateľovi všetku potrebnú dokumentáciu týkajúcu sa realizácie samotnej stavby,
c)	je oprávnený kontrolovať postup vykonávania predmetu Zmluvy poskytovateľom,
d)	určiť kontaktnú osobu, ktorá bude oprávnená konzultovať a rozhodovať všetky vzniknuté problémy a napomáhať poskytovateľovi pri plnení predmetu Zmluvy.  
4.	Táto Zmluva neoprávňuje poskytovateľa vystupovať v mene objednávateľa s výnimkou písomného splnomocnenia podpísaného štatutárnym zástupcom objednávateľa.
V.	
Lehoty plnenia záväzkov
1.	Poskytovateľ sa zaväzuje, že kontrolnú činnosť, dojednanú podľa článku II. a článku III. Zmluvy, bude vykonávať v čase od odovzdania staveniska stavby až po protokolárne odovzdanie a prevzatie stavby bez vád a nedorobkov, vrátane jej vykonávania počas plynutia záručných lehôt vyplývajúcich zo Zmluvy o dielo, ak objednávateľ uplatní právo reklamácie, a to v dohodnutých termínoch.
2.	Predpokladaná lehota výkonu činnosti stavebného dozoru je odo dňa prevzatia staveniska zhotoviteľom v súlade so Zmluvou o dielo až do riadneho protokolárneho prevzatia diela bez vád a nedorobkov objednávateľom a v rámci záručnej doby.
3.	K plneniu predmetu Zmluvy dôjde výhradne po nadobudnutí platnosti a účinnosti Zmluvy o dielo, ktorú uzatvorí Objednávateľ so zhotoviteľom stavebných prác. O tejto skutočnosti bude Objednávateľ Poskytovateľa bezodkladne informovať.
VI.	
Odmena
1.	Dohodnutá odmena je stanovená v súlade so zákonom NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a v súlade so zákonom NR SR č. 222/2004 Z. z. o dani z pridanej hodnoty v znení neskorších predpisov tak, ako bola ponúknutá v procese verejného obstarávania v zmysle zák. č. 343/2015 Z. z. o verejnom obstarávaní v zmysle neskorších predpisov.
2.	Cena bez DPH	  ................. Eur
DPH 20 %           ................. Eur
Cena celkom	  ................. Eur
3.	Predmet zákazky bude financovaný z prostriedkov IROP, štátneho rozpočtu a vlastných zdrojov verejného obstarávateľa. V prípade, ak poskytovateľ nie je platcom DPH a platcom DPH sa stane počas realizácie zákazky, celkovú fakturáciu bude povinný upraviť tak, aby bola v súlade s celkovou zmluvnou cenou.
4.	Objednávateľ neposkytuje preddavky ani zálohy. 
5.	V odmene poskytovateľa sú zahrnuté všetky náklady, ktoré účelne vynaloží pri plnení svojho záväzku.
6.	Platba sa bude realizovať na základe doručenej faktúry v 3 paré. Poskytovateľ je oprávnený vystaviť faktúru zároveň s fakturáciou zhotoviteľa stavebných prác, ktorú Poskytovateľ v zmysle tejto Zmluvy skontroluje a potvrdí jej správnosť a oprávnenosť. Výška jednotlivých faktúr sa bude odvíjať od objemu fakturovaných stavebných prác Zhotoviteľom v pomere k celkovej cene diela. Záverečnú faktúru je Poskytovateľ oprávnený vystaviť až po úplnom splnení predmetu zmluvy, t. j. po odovzdaní diela bez vád a nedorobkov podľa čl. V ods. 2 Zmluvy a v prípade, že plnenie poskytol riadne a včas. 
7.	Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
a)	číslo Zmluvy,
b)	termín splatnosti faktúry,
c)	forma úhrady, 
d)	označenie peňažného ústavu a číslo účtu, na ktorý sa má platba vykonať,
e)	meno, podpis, odtlačok pečiatky a telefonické spojenie vystavovateľa faktúry,
f)	presný názov diela  a kód ITMS2014+ podľa tejto Zmluvy,
g)	prílohou každého vyhotovenia faktúry bude protokol o prevzatí vykonaných prác, potvrdený Objednávateľom.

8.	Poskytovateľ je oprávnený vystaviť Objednávateľovi faktúru 1- krát za 2 mesiace:
8.1 v percentuálnej výške vykonaných a odsúhlasených prác, vykonaných zhotoviteľom stavby v termínoch predkladania jednotlivých žiadostí o platbu,
8.2 platby sa budú vykonávať až do výšky max. 95% z predmetu tejto zmluvy,
8.2 po zrealizovaní a odovzdania stavby zhotoviteľom a jej prevzatia Objednávateľom sa vystaví konečná faktúra k záverečnej platbe za vykonané služby.
9.	Splatnosť faktúry je 60 dní odo dňa jej doručenia objednávateľovi. V prípade neúplnej alebo chybnej faktúry je objednávateľ oprávnený takúto faktúru vrátiť poskytovateľovi. Nová lehota splatnosti začne plynúť odo dňa doručenia opravenej faktúry objednávateľovi.  Za deň splatnosti sa považuje deň odpísania dlžnej sumy z účtu objednávateľa v prospech účtu poskytovateľa. Zároveň poskytovateľ berie na vedomie, že financovanie je zo zdrojov EÚ (ERDF) a pri systéme predfinancovania si nebude uplatňovať sankcie a úroky za nedodržanie lehoty splatnosti, ak takáto situácia vznikne ako dôsledok kontroly oprávnenosti výdavkov zo strany Riadiaceho orgánu pre IROP.

VII.	
Odstúpenie od zmluvy
1.	Objednávateľ je oprávnený odstúpiť od Zmluvy v prípade, ak poskytovateľ nebude vykonávať svoju činnosť v súlade s ustanoveniami Zmluvy. Odstúpenie musí vyjadriť písomne doporučeným listom doručeným poskytovateľovi. Účinnosť odstúpenia od Zmluvy nastáva dňom jej doručenia druhej strane V tomto prípade poskytovateľovi vzniká nárok na vyplatenie odmeny za dobu výkonu predmetu zmluvy.
2.	Poskytovateľ je oprávnený odstúpiť od Zmluvy v prípade, že objednávateľ neposkytuje súčinnosť v zmysle čl. IV, ods. 3 Zmluvy.
VIII.	
Zodpovednosť za vady a náhrada škody
1.	Poskytovateľ sa zaväzuje vykonávať kontrolnú činnosť riadne a včas, v súlade s podmienkami ustanovenými v Zmluve a v súlade s platnou legislatívou.
2.	Poskytovateľ je povinný postupovať pri vykonávaní kontrolnej činnosti s odbornou starostlivosťou. Činnosť, na ktorú sa zaviazal, je povinný uskutočňovať podľa pokynov objednávateľa (ktoré musia byť v súlade s platnými predpismi a normami) a v súlade s jeho záujmami, ktoré poskytovateľ pozná alebo musí poznať. 
3.	Poskytovateľ nezodpovedá za vady, ktoré boli spôsobené použitím podkladov prevzatých od objednávateľa a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť objednávateľa upozornil a ten na ich použití trval.
4.	Poskytovateľ zodpovedá za škodu na veciach prevzatých od objednávateľa na výkon kontrolnej činnosti.
5.	Poskytovateľ zodpovedá za škodu, ktorá vznikne objednávateľovi v súvislosti s výkonom kontrolnej činnosti, ak kontrolná činnosť nebola vykonávaná s odbornou starostlivosťou, riadne, alebo včas.
6.	V prípade, ak poskytovateľ pri vykonávaní kontrolnej činnosti poruší povinnosti ustanovené podľa článku II. a III. Zmluvy, má objednávateľ právo na uplatnenie zmluvnej pokuty  vo výške 5 % z odmeny, ktorá mu prináleží podľa čl. VI ods. 2 Zmluvy za výkon kontrolnej činnosti za každé jednotlivé porušenie, čím nie je dotknutý nárok na náhradu škody.

IX.	
Riešenie sporov
1.	Všetky spory medzi objednávateľom a poskytovateľom, ktoré vzniknú z právnych vzťahov upravených touto Zmluvou sa budú riešiť prednostne vzájomnou dohodou účastníkov Zmluvy. Až v prípade, že takáto dohoda nebude uzatvorená, bude takýto spor predložený na konečné rozhodnutie príslušnému súdu. 

X.	
Záverečné ustanovenia
1.	Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy. 
2.	Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.
3.	Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
4.	Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
5.	Zmeny a doplnenia tejto zmluvy je možné realizovať v súlade s §18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.
6.	Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.
7.	Poskytovateľ nie je oprávnený postúpiť pohľadávky zo Zmluvy v zmysle § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník") bez predchádzajúceho súhlasu Objednávateľa. Právny úkon, ktorým budú postúpené pohľadávky Poskytovateľa v rozpore s dohodou podľa predchádzajúcej vety, bude v zmysle § 39 Občianskeho zákonníka neplatný. Súhlas Objednávateľa je zároveň platný len za podmienky, že bol na takýto úkon udelený predchádzajúci písomný súhlas predsedu Objednávateľa.
8.	Zmluva nadobúda platnosť dňom jej podpísania oboma zmluvnými stranami a účinnosť nasledujúci deň po dni jej zverejnenia.  
9.	Zmluva je vyhotovená v 6 exemplároch, z ktorých tri sú určené pre objednávateľa a jedna pre poskytovateľa.
10.	Zmluvné strany si Zmluvu prečítali, jej obsahu porozumeli a vyhlasujú, že Zmluvu uzatvárajú na základe svojej slobodnej vôle, čo potvrdzujú vlastnoručnými podpismi.

Za Objednávateľa:	Za Poskytovateľa:

V Trenčíne, dňa:  		V ......................., dňa:  .................	

			
		
	Objednávateľ	Poskytovateľ